type: legislation

jurisdiction: Hungary

text:
19/2010. (V. 27.) FVM utasítása a Komárom-Esztergom Megyei Földhivatal Szervezeti és Működési Szabályzatának kiadásáról.
1. A Komárom-Esztergom Megyei Földhivatal szervezetének, működésének és ügyrendjének szabályozása érdekében a
Komárom-Esztergom Megyei Földhivatal Szervezeti és Működési Szabályzatát ezen utasítás mellékleteként kiadom.
2. Ez az utasítás a közzététele napján lép hatályba, ezzel egyidejűleg hatályát veszti a Komárom-Esztergom Megyei
Földhivatal 2006. augusztus 31-én kelt Szervezeti és Működési Szabályzata.
Budapest, 2010. május 10. Gráf József s. k.,
földművelésügyi és vidékfejlesztési miniszter


text:
1230/2016. (V. 11.) Korm. határozata a Magyarország Kormánya és az Egészségügyi Világszervezet között az Egészségügyi Világszervezet Budapesti Központjának létrehozásáról szóló Megállapodás szövegének végleges megállapításáról.
A Kormány
 1. egyetért a  Magyarország Kormánya és az  Egészségügyi Világszervezet között az  Egészségügyi Világszervezet
Budapesti Központjának létrehozásáról szóló Megállapodás (a továbbiakban: Megállapodás) bemutatott szövegével;
 2. felhatalmazza a  külgazdasági és külügyminisztert vagy az  általa kijelölt személyt a  Megállapodás bemutatott
szövegének – a megerősítés fenntartásával történő – végleges megállapítására;
 3. felhívja a külgazdasági és külügyminisztert, hogy a Megállapodás szövegének végleges megállapításához szükséges
meghatalmazási okiratot adja ki;
 4. elfogadja a Megállapodás kihirdetéséről szóló törvénytervezetet, és elrendeli a Megállapodás szövegének végleges
megállapítását követően annak az Országgyűléshez történő benyújtását. Orbán Viktor s. k.,
 miniszterelnök


text:
22/2016. (VI. 29.) NGM rendelete a hitelintézetekben a fogyatékos személyek pénzügyi szolgáltatásokhoz való egyenlő esélyű hozzáférését előíró szabályokról.
A hitelintézetekről és a pénzügyi vállalkozásokról szóló 2013. évi CCXXXVII. törvény 290. § (2) bekezdés c) és h) pontjában kapott
felhatalmazás alapján, a Kormány tagjainak feladat- és hatásköréről szóló 152/2014. (VI. 6.) Korm. rendelet 90. § 14. pontjában
meghatározott feladatkörömben eljárva, a következőket rendelem el:
1. § E rendelet hatálya a  hitelintézetek által Magyarország területén végzett, a  hitelintézetekről és a  pénzügyi
vállalkozásokról szóló 2013.  évi CCXXXVII.  törvény (a  továbbiakban: Hpt.) 3.  § (1)  bekezdésében meghatározott
pénzügyi szolgáltatási tevékenységre terjed ki.
2. § E rendelet alkalmazásában:
a) egyenlő esélyű hozzáférés: a fogyatékos személyek jogairól és esélyegyenlőségük biztosításáról szóló 1998. évi
XXVI. törvény (a továbbiakban: Fot.) 4. § h) pontjában meghatározott fogalom;
b) fogyatékos ügyfél: a Fot. 4. § a) pontjában meghatározott személy.
3. § (1) A  hitelintézetnek a  fogyatékos személyek pénzügyi szolgáltatásokhoz való egyenlő esélyű hozzáférés
lehetőségének elősegítését megteremtő stratégiát a Hpt. 283. §-a, valamint az e  rendeletben foglaltak szerint kell
elkészítenie.
(2) A  stratégia elválaszthatatlan részét képezi a  hitelintézet irányítási jogkörrel rendelkező vezető testülete által
elfogadott, a  fogyatékos személyek pénzügyi szolgáltatásokhoz való egyenlő esélyű hozzáférésre vonatkozó
hitelintézeti szabályzat (a  továbbiakban: szabályzat). A  szabályzat kitér a  szolgáltatások körére és a  hozzáférés
módjára.
(3) A  hitelintézet a  pénzügyi szolgáltatásra irányuló szerződés megkötését megelőzően felhívja az  ügyfél figyelmét,
hogy kérés esetén tájékoztatást nyújt szóban vagy írásban a  vonatkozó szabályzatban rögzített, a  fogyatékos
ügyfeleknek egyenlő esélyű hozzáférést biztosító szolgáltatások köréről és a hozzáférés módjáról.
4. § (1) E rendeletben meghatározott stratégiának és szabályzatnak tartalmaznia kell:
a) a  fogyatékos ügyfelek kiszolgálását biztosító szolgáltatásokra vonatkozó igények és azok jellegének
meghatározása céljából készülő felmérés elkészítésének eljárásrendjét, amely magában foglalja:
aa) a fogyatékos ügyfelek érdekében történő információgyűjtés alapelveit és szabályait,
ab) arra való hivatkozást, hogy a  természetes személyek adatainak kezelése, feldolgozása és
nyilvántartása során az  adatkezelők kötelesek az  információs önrendelkezési jogról és
az információszabadságról szóló 2011. évi CXII. törvény rendelkezéseinek megfelelően eljárni,
ac) az igényfelmérés alapján hozott döntésre vonatkozó alapelveket és eljárásrendet és
ad) a felmerülő kockázatok kezelésére vonatkozó eljárásrendet,
b) az  igényfelmérés eredménye alapján indokolt szolgáltatásszervezési intézkedéseket, ideértve a  fizikai és
infokommunikációs elemeket is.
(2) A  hitelintézet a  stratégiában és a  szabályzatban meghatározza az  ügyintézők fogyatékos ügyfelekkel történő
kapcsolat kialakítása és fenntartása érdekében szükséges intézményi belső oktatásának rendjét.
(3) A  stratégia egy általános tartalmú dokumentum, a  szabályzat a  stratégia végrehajtási és részletszabályait
tartalmazza.
5. § A hitelintézet a  fogyatékos ügyfelek tájékoztatása érdekében a  honlapján – elkülönített, jól látható helyen,
akadálymentes módon – nyilvánosságra hozza legalább a következő információkat:
a) a fogyatékos ügyfelek igényei és száma alapján készített szolgáltatási térképet,
b) a  fogyatékos ügyfelek számára nyújtott, a  pénzügyi szolgáltatásokhoz való egyenlő esélyű hozzáférését
biztosító szolgáltatások körét és a hozzáférés módját bankfiókok szerinti bontásban,
c) a b) pontban meghatározott bankfiókok elérhetőségeit.
6. § Ez a rendelet a kihirdetését követő napon lép hatályba.
7. § (1) A hitelintézet az e rendeletben foglalt stratégiát és a szabályzatot legkésőbb 2016. szeptember 15-ig elkészíti.
 (2) A hitelintézet az 5. §-ban meghatározott követelményeknek legkésőbb 2016. október 1-jétől köteles megfelelni.
Varga Mihály s. k.,
 nemzetgazdasági miniszter


text:
1079/2012. (III. 28.) Korm. határozata az Elektronikus Információszolgáltatás Nemzeti Program finanszírozásával és működtetésével kapcsolatos feladatokról.
A Kormány 1. felkéri a Magyar Tudományos Akadémiát (a továbbiakban: MTA), hogy az irányítása alatt álló köztestületi költségvetési
szerv, az MTA Könyvtár közreműködésével lássa el az Elektronikus Információszolgáltatás Nemzeti Program
működtetésével kapcsolatos feladatokat; Felelős: az MTA elnöke Határidő: folyamatos
2. felkéri a Magyar Tudományos Akadémia elnökét, hogy a Magyarország 2012. évi központi költségvetéséről szóló
2011. évi CLXXXVIII. törvény (a továbbiakban: költségvetési törvény) 1. melléklet XXXIII. Magyar Tudományos
Akadémia fejezet, 2. MTA Könyvtára címen belül új 2. Elektronikus Információszolgáltatás Nemzeti Program alcímet
hozzon létre; Felelős: az MTA elnöke Határidő: azonnal
3. az Elektronikus Információszolgáltatás Nemzeti Program finanszírozására a költségvetési törvény 27. § (16) bekezdése
alapján a költségvetési törvény 1. melléklet LXIX. Kutatási és Technológiai Innovációs Alap fejezet, 1. Hazai innováció
támogatása cím terhére, a költségvetési törvény 1. melléklet XXXIII. Magyar Tudományos Akadémia fejezet, 2. MTA
Könyvtára cím, 2. Elektronikus Információszolgáltatás Nemzeti Program alcím javára 1426,0 millió forint 1. melléklet
szerinti átcsoportosítását rendeli el. Felelős: nemzetgazdasági miniszter Határidő: azonnal
4. Ez a határozat a közzétételét követő napon lép hatályba.
Orbán Viktor s. k.,
miniszterelnök


text:
182/2010. (VI. 7.) KE határozata Honvéd Vezérkar főnökének megbízás alóli felmentéséről, szolgálati viszonyának megszüntetéséről és nyugállományba helyezéséről.
A honvédelmi miniszter előterjesztésére, az Alkotmány 30/A. § (1) bekezdés i) pontjában biztosított jogkörömben, a honvédelemről
és a Magyar Honvédségről szóló 2004. évi CV. törvény (Htv.) 49. § (1) bekezdésének b) pontja alapján Tömböl Lászlót, a Honvéd
Vezérkar főnökét e megbízatásából 2010. június 5-ei hatállyal felmentem, egyúttal a Htv. 49. § (2) bekezdésének b) pontja alapján
szolgálati viszonyát 2011. február 5-én megszüntetem és 2011. február 6-ai hatállyal nyugállományba helyezem.
Budapest, 2010. június 4. Sólyom László s. k.,
köztársasági elnök


text:
1011/2016. (I. 20.) Korm. határozata a Versenyképes Közép-Magyarország Operatív Program éves fejlesztési keretének megállapításáról.
1. A Kormány
a) megállapítja a Versenyképes Közép-Magyarország Operatív Program éves fejlesztési keretét az  1.  melléklet
szerint,
b) elfogadja a 2. melléklet szerint az ott felsorolt projektek kiemelt projektként történő nevesítését.
2. Ez a határozat a közzétételét követő napon lép hatályba.
 3. Hatályát veszti a Versenyképes Közép-Magyarország Operatív Program 2015. évre szóló éves fejlesztési keretének
megállapításáról szóló 1786/2015. (X. 30.) Korm. határozat. Orbán Viktor s. k.,
 miniszterelnök


text:
1/2014. (XII. 18.) MBFH utasítása az integritási és korrupciós kockázatokat érintő ügyekkel kapcsolatos eljárások intézéséről.
Az államigazgatási szervek integritásirányítási rendszeréről és az érdekérvényesítők fogadásának rendjéről szóló 50/2013. (II. 25.)
Korm. rendelet 4. § (2) bekezdésében foglaltakra figyelemmel a Magyar Bányászati és Földtani Hivatal (a továbbiakban: MBFH)
működésével összefüggő visszaélésekre, szabálytalanságokra, integritási és korrupciós kockázatokra vonatkozó bejelentések
fogadására és kivizsgálására vonatkozó általános eljárásrendet az alábbiak szerint szabályozom:
1. Az utasítás hatálya, a foglalkoztatási jogviszony típusától függetlenül, az MBFH-ban dolgozó munkatársaknak az
MBFH-ban végzett tevékenységével kapcsolatos magatartására, továbbá az MBFH jogszabályok szerinti, illetve a
szervezet célkitűzéseinek, értékeinek és elveinek megfelelő működésére terjed ki.
Az utasítás hatálya nem terjed ki a munkatársak azon jogsértő magatartására, amellyel kapcsolatban más jogszabály
szerint kijelölt szerv jogosult és köteles eljárni.
2. Az integritási és korrupciós kockázatokat érintő ügyekkel kapcsolatos eljárásokról szóló szabályokat az utasítás
melléklete tartalmazza.
3. Ez az utasítás a közzétételét követő napon lép hatályba.
Jászai Sándor s. k.,
 elnök


text:
42/2013. (XII. 31.) KIM rendelete a közalkalmazottak jogállásáról szóló 1992. XXXIII. törvénynek a Design Terminál Nemzeti Kreatívipari Központnál történő végrehajtásáról.
A közalkalmazottak jogállásáról szóló 1992. évi XXXIII. törvény 85. § (4) bekezdés a), b), c) és f ) pontjában kapott felhatalmazás
alapján, az egyes miniszterek, valamint a Miniszterelnökséget vezető államtitkár feladat- és hatásköréről szóló 212/2010. (VII. 1.)
Korm. rendelet 2. § (1) bekezdés b) pontjában meghatározott feladatkörömben eljárva,
az 5–7.  § tekintetében a  közalkalmazottak jogállásáról szóló 1992.  évi XXXIII.  törvény 85.  § (4)  bekezdés d)  pontjában kapott
felhatalmazás alapján, az  egyes miniszterek, valamint a  Miniszterelnökséget vezető államtitkár feladat- és hatásköréről szóló
212/2010. (VII. 1.) Korm. rendelet 73.  § b) és m)  pontjában meghatározott feladatkörében eljáró nemzetgazdasági miniszterrel
egyetértésben
a következőket rendelem el:
1. § E  rendelet hatálya a  Design Terminal Nemzeti Kreatívipari Központnál foglalkoztatott közalkalmazottak
jogviszonyára terjed ki.
[A Kjt. 20/A. §-ához] 2. § Az 1. mellékletben meghatározott munkaköri csoportok esetében közalkalmazotti jogviszony létesítéséhez pályázat
kiírása nem kötelező.
[A Kjt. 22. §-ához] 3. § A  gyakornoki idő számításakor a  munkáltató alaptevékenységének ellátásával összefüggő munkakörnek minősül
az 1. mellékletben meghatározott I. és II. munkaköri csoport.
4. § Nem kell gyakornoki időt kikötni, ha a közalkalmazott olyan munkakört tölt be, amelyben a besorolás alapjául
a) jogi szakvizsga,
b) mérlegképes könyvelő szakképesítés vagy ezzel egyenértékű képesítés,
c) okleveles könyvvizsgálói képesítés,
d) doktori fokozat (PhD, DLA),
e) a tudomány(ok) kandidátusa,
f ) a tudomány(ok) doktora, vagy
g) külföldön szerzett és honosított vagy elismert tudományos fokozat
figyelembe vehető, és ezzel a közalkalmazott rendelkezik.
[A Kjt. 23. §-ához] 5. § (1) Magasabb vezető a főigazgató és a gazdasági igazgató.
 (2) Vezető az igazgató.
6. § A magasabb vezetői megbízás feltétele, hogy a magasabb vezető legalább 3 éves szakmai és vezetői tapasztalattal,
valamint
a) szakirányú egyetemi vagy főiskolai végzettséggel, vagy
b) nem szakirányú egyetemi vagy főiskolai végzettséggel és szakirányú továbbképzésben szerzett
szakképzettséggel rendelkezzen. 7. § (1) A magasabb vezetői, valamint a vezetői feladat ellátására történő megbízás 2 évtől 5 évig terjedő határozott időre
adható.
(2) A határozott idő lejártát követően a közalkalmazott ismételten megbízható magasabb vezetői vagy vezetői feladat
ellátásával.
[A Kjt. 61. §-ához] 8. § (1) Az egyes fizetési osztályokba tartozó munkaköröket az 1. melléklet állapítja meg.
 (2) Ha az  1.  melléklet valamely munkakörnél több fizetési osztályt jelöl meg, akkor a  besorolást a  közalkalmazottak
jogállásáról szóló 1992.  évi XXXIII.  törvény (a  továbbiakban: Kjt.) 63.  § (1)  bekezdésének figyelembevételével kell
meghatározni.
9. § A  Kjt. 61.  § (1)  bekezdés g) és i)  pontjával összefüggésben számviteli referens munkakörben foglalkoztatott
közalkalmazott tekintetében a  munkakör betöltéséhez jogszabályban előírt szakvizsgával egyenértékűnek kell
elismerni:
a) a mérlegképes könyvelői,
b) az adótanácsadói, valamint
c) az okleveles könyvvizsgálói
vizsgát igazoló bizonyítványt.
[A Kjt. 70. §-ához] 10. § A magasabb vezetői és a vezetői megbízással rendelkező közalkalmazottat a 2. mellékletben meghatározott vezetői
pótlék illeti meg.
[A Kjt. 75. §-ához] 11. § (1) A munkaköre alapján érték- vagy pénzkezelést végző közalkalmazottat, valamint a pénztárost értékkezelési pótlék
illeti meg.
(2) A pótlék mértéke a Kjt. 69. §-ában foglalt pótlékalap 100%-a.
12. § Ez a rendelet 2014. január 1-jén lép hatályba.
Dr. Navracsics Tibor s. k.,
 közigazgatási és igazságügyi miniszter


text:
512/2012. (HK 12.) MH LZ intézkedése az MH Ludovika Zászlóalj csapatkarjelzésének rendszeresítéséről.
A csapatkarjelzések, csapatjelvények, csapatérmék tartalmi és formai követelményeiről, valamint az elbírálás és
engedélyezés rendjéről szóló 120/2005. (HK 2/2006.) HM
utasításban (a továbbiakban: Utasítás) kapott felhatalmazás alapján – figyelemmel a Magyar Honvédség Öltözködési Szabályzatának kiadásáról szóló 9/2005. (III. 30.)
HM rendelet rendelkezéseire – az MH Ludovika Zászlóalj
(a továbbiakban: MH LZ) csapatkarjelzésének rendszeresítéséről az alábbi
intézkedést adom ki: 1. Az Utasítás előírásai szerint elkészített, elbírált és felterjesztett karjelzést rendszeresítem, viselését az MH LZ
hivatásos és szerződéses állománya részére a csapatkarjelzést, a társasági, köznapi zubbonyra, a honvéd tisztjelölt
állomány részére a köznapi zubbonyra, míg a gyakorlókarjelzést a teljes állomány részére a gyakorló öltözetre engedélyezem.
2. Az MH LZ parancsnok által rendszeresített csapatkarjelzésének szöveges leírását és eredeti, valamint kétszeres méretű színes grafikáját ezen intézkedés melléklete
tartalmazza.
3. Az Utasítás 6. § (1) bekezdése szerint A karjelzésekkel és csapatjelvényekkel kapcsolatos műszaki dokumentáció kidolgozásáért a HM Fegyverzet és Hadbiztosi Hivatal, a jóváhagyott karjelzés rendszeresítéséből adódó költségvetés tervezéséről, beszerzéséről, gyártásáról és az MH
LZ személyi állományának csapatkarjelzéssel történő
ellátásáról az MH Összhaderőnemi Parancsnokság gondoskodik.
4. Ez az intézkedés a közzététele napján lép hatályba.
Molnár Zsolt ezredes s. k.,
parancsnok


text:
1197/2016. (IV. 13.) Korm. határozata az IKOP-3.1.0-15-2015-00001 azonosító számú („Az M3 metróvonal infrastruktúra rekonstrukciója” című) nagyprojekt-javaslat jóváhagyásáról és támogatásának növeléséről.
A Kormány
 1. jóváhagyja az  IKOP-3.1.0-15-2015-00001 azonosító számú, „Az M3 metróvonal infrastruktúra rekonstrukciója” című
projekt támogatásának növelését az 1. melléklet szerint,
 2. jóváhagyja az 1. pont szerinti nagyprojekt-javaslatot (a továbbiakban: nagyprojekt-javaslat) az 1. melléklet szerint,
 3. felhívja a  nemzeti fejlesztési minisztert, hogy gondoskodjon a  nagyprojekt-javaslat támogatására irányuló
kérelemnek az Európai Bizottsághoz történő benyújtásáról,
Felelős: nemzeti fejlesztési miniszter
Határidő: a nagyprojekt-javaslat megvalósításához szükséges vállalkozási szerződések megkötését
követően legkésőbb 2016. december 31-éig
 4. felhívja a  nemzeti fejlesztési minisztert, hogy készítsen előterjesztést a  Kormány részére a  szükségessé vált
feladatokról, illetve a  nagyprojekt-javaslat teljes körű megvalósításához szükséges források biztosításáról, ha
az Európai Bizottság a nagyprojekt-javaslat támogatását elutasítja, vagy csökkentett mértékű támogatással hagyja
jóvá,
Felelős: nemzeti fejlesztési miniszter
Határidő: az Európai Bizottság döntését követően azonnal
5. hozzájárul a  nagyprojekt-javaslat támogatási szerződésének az  1.  mellékletben meghatározottak szerint történő
megkötéséhez,
Felelős: nemzeti fejlesztési miniszter
Határidő: azonnal 6. felhívja a nemzeti fejlesztési minisztert, hogy az  Integrált Közlekedésfejlesztési Operatív Program (a továbbiakban:
IKOP) éves fejlesztési keretének elfogadására irányuló javaslatában vegye figyelembe a  nagyprojekt-javaslat
1. mellékletben meghatározott költségeit.
Felelős: nemzeti fejlesztési miniszter
Határidő: azonnal Orbán Viktor s. k.,
 miniszterelnök


text:
14/2017. (V. 26.) MNB rendelete a „Kiegyezés” rézötvözetű emlékérme kibocsátásáról.
A Magyar Nemzeti Bankról szóló 2013. évi CXXXIX. törvény 171.  § (1)  bekezdés d)  pontjában kapott felhatalmazás alapján,
a  Magyar Nemzeti Bankról szóló 2013. évi CXXXIX. törvény 4.  § (2)  bekezdésében meghatározott feladatkörömben eljárva
a következőket rendelem el:
1. § (1) A Magyar Nemzeti Bank – az  osztrák–magyar kiegyezés 150. évfordulója alkalmából – „Kiegyezés” megnevezéssel
2000 forintos címletű rézötvözetű emlékérmét bocsát ki.
(2) A kibocsátás időpontja: 2017. május 29. 2. § (1) Az emlékérme 75% réz és 25% nikkel ötvözetéből készült, súlya 76,5 gramm, átmérője 52,5 mm, széle egyedi módon
recézett, a recék csúcsa homorúan ívelt.
(2) Az emlékérme előlapján, a  bal oldali mezőben, ovális keretben Deák Ferenc féloldalas portréjának ábrázolása
látható. A  portré alatt, az  ovális keret vonalát követve a  „ DEÁK FERENC ” mikroméretű betűkkel vert felirat
olvasható. A portréhoz jobbról – félig takarásban – az Osztrák–Magyar Monarchia kiscímere jobb oldali részletének
ábrázolása kapcsolódik. Az  ábrázolás fölötti három vízszintes sorban a  „2000” értékjelzés, a  „FORINT” felirat és
a „2017” verési évszám, az ábrázolás alatt a „BP.” verdejel olvasható. A verdejelben legalább tízszeres nagyítás esetén
látható, a verdejel adott betűjével megegyező betűket ábrázoló mikroírás került elhelyezésre. Az emlékérme szélét
gyöngysorszegély díszíti, amelyet lent visszahajló belső peremvonal szakít meg. Az  emlékérme alsó szélének
közepén, félköriratban a „MAGYARORSZÁG” felirat, alatta a „JOBBAN TUDOM SZERETNI A  HAZÁT, MINT GYŰLÖLNI
ELLENSÉGEINKET.” mikroméretű betűkkel vert felirat olvasható. Az  emlékérme előlapjának képét az  1.  melléklet
tartalmazza.
(3) Az emlékérme hátlapján, a  jobb oldali mezőben, ovális keretben Erzsébet királyné és I. Ferenc József féloldalas
portréjának ábrázolása látható. A  portrék alatt, az  ovális keret vonalát követve az „ ERZSÉBET I. FERENC JÓZSEF ”
mikroméretű betűkkel vert felirat olvasható. A portrékhoz bal oldalról – félig takarásban – az Osztrák–Magyar Monarchia
kiscímere bal oldali részletének ábrázolása kapcsolódik. Az ábrázolás fölött, középen látható pecsétszerű formában, két
vízszintes sorban az „1867” és a „2017” évszám olvasható, melyeket a hetes számjegy köt össze egymással. Az ábrázolás
alatt, középen Kósa István tervezőművész mesterjegye található. Az emlékérme szélét gyöngysorszegély díszíti, amelyet
lent visszahajló belső peremvonal szakít meg. Az emlékérme alsó szélének közepén, félköriratban a „KIEGYEZÉS” felirat
olvasható. Az emlékérme hátlapjának képét a 2. melléklet tartalmazza.
3. § Az emlékérméből 5000 darab készíthető. 4. § Ez a rendelet 2017. május 29-én lép hatályba.
Dr. Matolcsy György s. k.,
 a Magyar Nemzeti Bank elnöke


text:
50/2012. (HK 13.) HM FHH intézkedése a „Kezelési és karbantartási utasítás hússzállító (SS2WN6-B-1) és kenyérszállító (SS2WN6-B-2) hűtőkonténerhez” című főnökségi kiadvány hatályba léptetéséről.
A honvédelemről és a Magyar Honvédségről, valamint
a különleges jogrendben bevezethető intézkedésekről
szóló 2011. évi CXIII. törvény 52. § (2) bekezdése, valamint a szolgálati könyvek és a főnökségi kiadványok kiadásának rendjéről szóló 93/2006. (HK 18.) HM utasítás
4. § (1) bekezdése alapján az „Kezelési és karbantartási
utasítás hússzállító (SS2WN6-B-1) és kenyérszállító
(SS2WN6-B-2) hűtőkonténerhez” című főnökségi kiadvány hatályba léptetéséről az alábbi
intézkedést adom ki: 1. Az intézkedés hatálya a Magyar Honvédség
SS2WN6-B-1 típusú hússzállító hűtőkonténert és
SS2WN6-B-2 típusú kenyérszállító hűtőkonténert üzemeltető szervezeteire terjed ki.
2. A „Kezelési és karbantartási utasítás hússzállító
(SS2WN6-B-1) és kenyérszállító (SS2WN6-B-2) hűtőkonténerhez”című főnökségi kiadványt ezen intézkedés
mellékleteként felhasználásra kiadom.
3. A kiadványt a SS2WN6-B-1 típusú hússzállító hűtőkonténert és SS2WN6-B-2 típusú kenyérszállító hűtőkonténert alkalmazó, üzemeltető, karbantartó katonai szervezetek mérnöki, technikusi, kezelői és karbantartói állománya részletesen, a logisztikai szakbeoszlást ellátó állomány a beosztása ellátásához szükséges mértékben ismerje meg.
4. Az intézkedés a közzététel napján, a főnökségi kiadvány pedig kiadásakor lép hatályba.
Dr. Keszthelyi Gyula s. k.,
főigazgató


text:
68/2012. (III. 20.) KE határozata kitüntetés adományozásáról.
Az Alaptörvény 9. cikk (4) bekezdés f) pontja, valamint a Magyarország címerének és zászlajának használatáról, valamint állami
kitüntetéseiről szóló 2011. évi CCII. törvény 18. § (1) bekezdése alapján – a miniszterelnök előterjesztésére –
a magyar–olasz kétoldalú kapcsolatok továbbfejlesztése érdekében végzett eredményes munkája elismeréseként
Giovan Battista Campagnola, az Olasz Köztársaság budapesti nagykövete részére a
MAGYAR ÉRDEMREND középkeresztje polgári tagozata kitüntetést adományozom. Budapest, 2012. március 7.
Schmitt Pál s. k.,
köztársasági elnök


text:
32/2010. (VI. 11.) OGY határozata a közúti járművezetői képzésben való részvétel alapfokú iskolai végzettséghez kötéséről.
A közúti közlekedés biztonságának, valamint a közúti járművezetőknek a közlekedés során tanúsított magatartásának javítása
érdekében az Országgyűlés a következő határozatot hozza:
1. Az Országgyűlés felkéri a Kormányt, hogy teremtse meg a jogi feltételeit annak, hogy a vezetői engedély
megszerzéséhez szükséges képzésre, elméleti vizsgára történő jelentkezés előfeltétele a jelenleg hatályos „írni-olvasni
tudás” képessége helyett legalább az alapfokú iskolai végzettség megszerzése legyen, amely az általános iskola
8. osztályának eredményes befejezését jelenti.
2. Ez a határozat a közzététele napján lép hatályba.
Dr. Schmitt Pál s. k.,
az Országgyűlés elnöke


text:
555/2013. (XII. 31.) Korm. rendelete a fogyatékos felsőoktatási hallgatók közigazgatási ösztöndíjprogramjának létrehozásáról.
A Kormány ösztöndíjprogram létrehozása céljából a  közszolgálati tisztviselőkről szóló 2011. évi CXCIX. törvény 259.  §
(1)  bekezdés 2.  pontjában kapott felhatalmazás alapján az  Alaptörvény 15.  cikk (1)  bekezdése szerinti feladatkörében eljárva
a következőket rendeli el:
1. Az Ösztöndíjprogram célja, időtartama 1. § (1) A  Kormány a  nemzeti felsőoktatásról szóló 2011. évi CCIV. törvény (a  továbbiakban: Nftv.) hatálya alá tartozó
felsőoktatási intézmény fogyatékos hallgatójának (a továbbiakban: hallgató) munkatapasztalat szerzését támogató
ösztöndíjat (a  továbbiakban: Ösztöndíjprogram) alapít, melynek célja a  közigazgatás iránt elhivatott, gyakorlati
tapasztalattal nem rendelkező hallgató részére a  leendő képzettségének megfelelő szakirányú munkatapasztalat
szerzés biztosítása a 6. § szerinti befogadó intézménynél.
(2) Az Ösztöndíjprogram szempontjából fogyatékosnak az a hallgató minősül, aki megfelel az Nftv. 108. § 6. pontjában
foglaltaknak.
(3) Az Ösztöndíjprogram időtartama 3 hónap, amelynek során a hallgató napi munkaideje 4 óra.
 (4) A  (3)  bekezdésben meghatározott napi munkaidő mértékét alapul véve a  hallgató által teljesítendő munkaidőt
a  befogadó intézmény – a  hallgató kérésére – a  felsőfokú tanulmányaira figyelemmel munkaidőkeretben is
meghatározhatja.
2. Az Ösztöndíjprogram szervezete és működtetése 2. § (1) Az Ösztöndíjprogram működtetéséért a közigazgatási minőségpolitikáért és személyzetpolitikáért felelős miniszter
(a továbbiakban: miniszter) felelős.
(2) A miniszternek (1) bekezdés szerinti tevékenységében közreműködik
a) az ösztöndíjprogram Operatív Testülete (a továbbiakban: Testület), valamint
b) a  Közigazgatási és Igazságügyi Hivatal, mint az  Ösztöndíjprogram központi koordinációjáért és
működtetéséért felelős intézmény (a továbbiakban: Központ).
 (3) A  miniszter – a  társadalmi esélyegyenlőség előmozdításáért felelős miniszter véleményének kikérését követően –
hozza létre a Testületet.
 (4) A miniszter jóváhagyja
a) az Ösztöndíjprogram működési szabályzatát,
b) a Központnak az Ösztöndíjprogram végrehajtásával kapcsolatos beszámolóját,
c) a pályázati felhívást.
(5) Az Ösztöndíjprogram működési szabályzata magában foglalja
a) az ösztöndíj minőségbiztosítási rendjét,
b) a hallgatók elhelyezésének módszertanát,
c) a mentorálás módszertanát,
d) a befogadó intézményekkel megkötésre kerülő együttműködési megállapodás, valamint a  hallgatókkal
megkötendő ösztöndíjas szerződés mintáját,
e) a hallgatók teljesítményének értékelési rendszerét.
3. § (1) A Központ az Ösztöndíjprogrammal kapcsolatos teljes körű koordinációs, kapcsolattartási, információs és pénzügyiügyviteli feladatokat lát el, ennek keretében különösen
a) kidolgozza és a  miniszter jóváhagyását követően közzéteszi a  pályázati felhívást és az  Ösztöndíjprogram
működési szabályzatát a Hivatalos Értesítőben,
b) lefolytatja a pályázati eljárást,
c) ellátja a  hallgatók ösztöndíjas szerződésének megkötésével, módosításával, megszüntetésével kapcsolatos
feladatokat,
d) módszertani irányítást végez da) az Ösztöndíjprogram hallgatók általi teljesítésével, és
db) a mentorok tevékenységével kapcsolatban,
e) működteti az Ösztöndíjprogram értékelési rendszerét,
f ) megszervezi a mentorok felkészítését,
g) ellátja az Ösztöndíjprogrammal kapcsolatos pénzügyi-ügyviteli feladatokat,
h) kapcsolatot tart az Ösztöndíjprogramban résztvevő befogadó intézményekkel,
i) évente beszámolót készít a miniszter számára az Ösztöndíjprogram végrehajtásáról,
j) a hallgató részére az  ösztöndíjas szerződés megszűnésekor, valamint a  hallgató kérelmére igazolást állít ki
az Ösztöndíjprogram teljesítéséről,
k) monitoring tevékenységet végez az  Ösztöndíjprogram hallgató általi teljesítése és a  mentori tevékenység
területén.
 (2) Az  Ösztöndíjprogrammal kapcsolatos (1)  bekezdés b), d) és f )  pontokban foglalt feladatokban a  Központ
együttműködik a társadalmi esélyegyenlőség előmozdításáért felelős miniszter által kijelölt szervezettel.
4. § (1) A Testület
a) a Központ által lefolytatott pályázati eljárás eredményeire figyelemmel javaslatot tesz a  miniszternek
az Ösztöndíjprogramba felvételre javasolt hallgatók személyére vonatkozóan,
b) meghatározza azt a befogadó intézményt, ahol a hallgató az Ösztöndíjprogramot teljesíti,
c) kijelöli a befogadó intézmény javaslata alapján a mentorokat,
d) jóváhagyja a mentorálás-, valamint a mentori felkészítő módszertanát.
(2) A Testület elnöke a Központ vezetője. A Testület tagjait a miniszter – a társadalmi esélyegyenlőség előmozdításáért
felelős miniszter egyetértésével – arra figyelemmel kéri fel, hogy a befogadó intézmények megfelelően képviselve
legyenek.
(3) A testület tagjainak számát a miniszter határozza meg.
 (4) A Testület tagjának az a felsőfokú iskolai végzettséggel rendelkező személy kérhető fel, aki
a) legalább féléves pszichológiai, andragógiai vagy pedagógiai felsőfokú tanulmányokkal, vagy
b) felnőttképzési vagy szociális területen szerzett legalább két éves szakmai tapasztalattal, vagy
c) legalább két éves közigazgatási gyakorlattal
rendelkezik.
(5) A  testület tagjai közül legalább egy tagnak rendelkeznie kell a  fogyatékos személyek támogatása terén szerzett
szakmai gyakorlattal.
(6) A miniszter felkérheti a  Testület tagjának azt a  – (4)  bekezdésben foglalt feltételeknek megfelelő – kiemelkedő
szakmai tudással rendelkező személyt, akinek a szakmai tapasztalata hozzájárul az Ösztöndíjprogram eredményes
megvalósításához.
(7) A Testület tagjává történő felkérés elfogadásáról a felkért személynek nyilatkoznia kell, a felkérés elfogadása esetén
a miniszter nevezi ki a Testület tagját. A Testület tagjának megbízatása a kinevezésétől számított 2 évig érvényes.
(8) A Testület tagjának e megbízatása megszűnik
a)  a tag lemondásával,
b)  a tag felmentésével,
c)  a tag halálával, vagy
d) a megbízatási idő lejártával.
(9) A Testület tagja a megbízatásáról a miniszterhez intézet egyoldalú írásbeli nyilatkozatával mondhat le, a megbízatás
a lemondás kézbesítésétől számított tizenötödik napon szűnik meg.
(10) A Testület tagját a miniszter – a Testület elnöke véleményének kikérését követően – mentheti fel, ha
a) egy naptári éven belül legalább három alkalommal indokolatlanul nem tett eleget a Testület működésével
kapcsolatos személyes közreműködést igénylő kötelezettségének,
b) súlyosan megsérti a Testület működési rendjére vonatkozó szabályokat,
c) az a)–b)  pontba nem tartozó, a  tagnak felróható egyéb olyan esetekben, amikor kormányzati szolgálati
jogviszony fennállása esetén a  Kttv. 63.  § (2)  bekezdés a) vagy e)  pontja szerinti felmentés alkalmazásának
lenne helye.
(11) A Testület üléseinek összehívása és levezetése, valamint az  ülés napirendjének meghatározása az  elnök feladata,
aki ezt a feladatot – akadályoztatása esetén – a Testület egy írásban meghatalmazott tagjára átruházhatja. Az elnöki
megbízatás a  (9) bekezdés a)–c) pontjában foglaltakon kívül megszűnik akkor is, ha a Központ vezetői megbízása
megszűnik.
(12) A Testület a döntéseit nyílt szavazással, a jelenlévő tagok több mint felének egybehangzó szavazatával hozza meg,
szavazategyenlőség esetén az  elnök szavazata dönt. A  Testület határozatképességéhez tagjai több mint felének
jelenléte szükséges. Az ülésekről jegyzőkönyvet kell készíteni.
3. Jelentkezés és kiválasztás az Ösztöndíjprogramba 5. § (1) A  Központ az  Ösztöndíjprogramra való jelentkezésre kiírt pályázatot a  Magyar Közlöny mellékleteként megjelenő
Hivatalos Értesítőben teszi közzé.
(2) A  pályázati felhívás tartalmazza a  jelentkezés feltételeit, a  pályázat benyújtásának határidejét és az  értékelési
szempontokat.
(3) Pályázat benyújtására az jogosult, aki
a) a pályázat benyújtásának időpontjában rendelkezik
aa) magyar állampolgársággal,
ab) felsőfokú tanulmányaival összefüggésben legalább 4 lezárt félévvel,
ac) aktív hallgatói jogviszonnyal,
b) 3 hónapnál nem régebbi orvosi szakvéleménnyel igazolja, hogy megfelel az  1.  § (2)  bekezdése szerinti
feltételeknek,
c) vállalja, hogy a Központ által lefolytatott személyes interjún részt vesz,
d) megfelel a pályázati felhívásban foglalt egyéb feltételeknek.
(4) A  Testület a  benyújtott pályázatok alapján megvizsgálja, hogy mely hallgató felel meg a  (3)  bekezdésben
foglaltaknak, valamint a pályázati feltételeknek. A Testület a Központ tájékoztatása alapján megállapítja, hogy mely
hallgató vett részt eredményesen a személyes interjún. A minden feltételnek megfelelt hallgatók esetében a Testület
javaslatot tesz a miniszternek arra, hogy mely befogadó intézménynél teljesítsék a hallgatók az Ösztöndíjprogramot.
(5) A  miniszter – az  Ösztöndíjprogram megvalósítására rendelkezésre álló költségvetési források, a  befogadó
intézmények által biztosított férőhelyek számának figyelembevételével – dönt a  hallgató Ösztöndíjprogramba
történő felvételről.
4. A befogadó intézmény 6. § E rendelet alkalmazásában befogadó intézménynek minősülnek a minisztériumok.
7. § A befogadó intézmény köteles
a) az Ösztöndíjprogramban résztvevő hallgató részére a  munkavégzési feladatok ellátáshoz szükséges tárgyi
feltételeket biztosítani,
b) a hallgatót a felsőfokú tanulmányaihoz, képességeihez illeszkedő feladatokkal ellátni,
c) a mentor személyére javaslatot tenni a Testületnek,
d) együttműködési megállapodást kötni a Központtal az Ösztöndíjprogram lefolytatására,
e) ösztöndíjas szerződést kötni a hallgatóval és Központtal.
5. A mentor 8. § (1) A befogadó intézmény a mentor kijelölését a kormánytisztviselői közül javasolhatja.
 (2) A befogadó intézmény által javasolt személyt a Testület akkor jelölheti ki mentorrá, ha
a) felsőfokú iskolai végzettséggel, ezen felül
aa) legalább féléves pszichológiai, andragógiai vagy pedagógiai felsőfokú tanulmányokkal, vagy
ab) felnőttképzési vagy szociális területen szerzett legalább két éves szakmai tapasztalattal, vagy
ac) legalább két éves közigazgatási gyakorlattal rendelkezik, és
b) rendelkezik magas fokú önismerettel, jó kommunikációs készséggel, magas szintű empátiával, valamint
c) részt vett a mentori felkészítésen.
(3) A mentort tevékenységéért a munkáltatói jogkör gyakorlója külön juttatásban részesítheti.
9. § A mentor köteles
a) a hallgató munkatapasztalat szerzésének részletes programtervét elkészíteni,
b) a hallgató feladatainak teljesítéséhez szükséges szakmai segítséget és ezen felüli támogatást megadni,
c) a hallgatót utasításokkal ellátni,
d) a hallgató tevékenységét szakmailag felügyelni,
e) a  hallgató program közbeni és programvégi értékelését az  Ösztöndíjprogram működési szabályzatában
foglaltak szerint elvégezni. 6. A hallgató jogai és kötelezettségei
10. § (1) A hallgató köteles
a) a befogadó intézmény által kiadott feladatokat a  jogszabályoknak, a  befogadó intézmény belső
szabályzatainak, utasításainak megfelelően, valamint a mentor szakmai felügyelete mellett ellátni,
b) tevékenységéről az Ösztöndíjprogram lezárását követően tevékenység-beszámolót készíteni,
c) előzetesen jelezni a  Központ részére, hogy milyen speciális igényekre van szüksége a  munkafeltételek
keretében.
 (2) A  hallgatót megillető havi ösztöndíj mértékét a  miniszter határozza meg, amelyet a  pályázati felhívásban kell
közzétenni.
 (3) A  hallgató Ösztöndíjprogramba történő felvételét követően megköti a  Központtal és a  befogadó intézménnyel
az ösztöndíjas szerződést, amelynek értelmében a Kttv. 47. §-a szerinti ösztöndíjas jogviszonyt létesít.
7. Záró rendelkezések 11. § (1) Ez a rendelet 2014. január 1-jén lép hatályba.
 (2) A rendelet szabályait első alkalommal a 2013/2014-es tanév második félévében kiírt pályázatokra kell alkalmazni.
Orbán Viktor s. k.,
 miniszterelnök


text:
1028/2018. (II. 6.) Korm. határozata a Budapest XII. kerület belterület, 9628 és 9630/2 helyrajzi számú ingatlanok egyházi jogi személy részére történő ingyenes tulajdonba adásáról.
A Kormány
 1. az állami vagyonról szóló 2007. évi CVI. törvény 36. § (2) bekezdés g) pontjában, valamint a 36. § (3) bekezdésében
biztosított jogkörében eljárva úgy dönt, hogy a  Budapest XII. kerület belterület, 9628 helyrajzi szám alatt
nyilvántartott, kivett lakóház, udvar, gazdasági épület megnevezésű, 3645  m2 területű, természetben
az  1125  Budapest, Felhő u. 8. szám alatti és a  Budapest XII. kerület belterület, 9630/2 helyrajzi szám alatt
nyilvántartott, kivett lakóház, udvar megnevezésű, 3549  m2 területű, természetben az  1125 Budapest, Felhő u.
6/a  szám alatti ingatlanok ingyenesen – kulturális és hitéleti feladatainak elősegítése érdekében a  Felhő utcai
Református Központ létrehozása céljából – a  Magyarországi Református Egyház (a  továbbiakban: egyházi jogi
személy) tulajdonába kerüljenek;
2. felhívja a  nemzeti fejlesztési minisztert, hogy a  Magyar Nemzeti Vagyonkezelő Zártkörűen működő
Részvénytársaság (a továbbiakban: MNV Zrt.) útján tegye meg a szükséges intézkedéseket annak érdekében, hogy
a tulajdonosváltozás ingatlan-nyilvántartásba történő bejegyzésére alkalmas szerződés (a továbbiakban: szerződés)
az egyházi jogi személlyel megkötésre kerüljön;
Felelős: nemzeti fejlesztési miniszter
Határidő: közzétételt követő 3 hónapon belül
3. felhívja a nemzeti fejlesztési minisztert, hogy tegye meg a szükséges intézkedéseket annak érdekében, hogy a szerződés
– a tulajdonátruházási szerződésekre vonatkozó általános jogszabályi követelményeken túlmenően – tartalmazza:
a) az ingatlanok tulajdonosi joggyakorló által megállapított forgalmi értékét,
b) az egyházi jogi személy az  ingatlanokat terhelő kötelezettségeket teljeskörűen átvállalja, ideértve
az esetlegesen felmerülő általános forgalmi adó megtérítését is,
c) az egyházi jogi személy vállalja, hogy a nemzeti vagyonról szóló 2011. évi CXCVI.  törvény (a  továbbiakban:
Nvtv.) 13.  § (4)  bekezdés b)  pontjában meghatározott, az  átruházott vagyon hasznosításáról szóló
beszámolási kötelezettségének – a  szerződés hatálybalépését követő évtől kezdődően – minden év
december 31. napjáig írásban tesz eleget,
d) amennyiben az  egyházi jogi személy a  c)  pontban foglalt kötelezettségének nem tesz eleget, az  a)  pont
szerinti bruttó forgalmi érték 5 százalékát mint késedelmi kötbért köteles az  MNV Zrt. erre vonatkozó
felhívásának kézhezvételétől számított 30 napon belül megfizetni,
e) az ingatlanokat az  Nvtv. 13.  § (4)  bekezdés a)  pontja szerint az  egyházi jogi személy a  jelen határozatban
és a  szerződésben az  adott ingatlanra megjelölt hasznosítási célnak megfelelően köteles használni és
hasznosítani,
f ) ha az  egyházi jogi személy az  e)  pontban foglalt kötelezettségeinek részben vagy egészben nem tesz eleget,
az  MNV Zrt. az  Nvtv. 13.  § (7) és (8)  bekezdésének megfelelően jár el, azzal, hogy az  egyházi jogi személy
a nemteljesítési kötbért köteles a felszólítás kézhezvételétől számított 60 napon belül az MNV Zrt.-nek megfizetni.
Orbán Viktor s. k.,
 miniszterelnök


text:
1426/2017. (VI. 29.) Korm. határozata a sportorvosi vizsgálat elvégzésével kapcsolatos egyes kérdésekről.
1. A Kormány áttekintette az amatőr sportolók sportorvosi vizsgálatának elvégzésével kapcsolatos egyes kérdéseket,
és egyetért a  Magyar Labdarúgó Szövetség azon javaslatával, hogy a  sportról szóló 2004. évi I. törvény szerint
amatőr sportolónak minősülő versenyzők esetében a  sportorvosi vizsgálat elvégzésére, valamint a  sportorvosi
engedély kiadására – az  országos sportegészségügyi hálózat sportorvosai mellett – a  háziorvosok és a  házi
gyermekorvosok is jogosultak legyenek.
2. A Kormány felhívja az emberi erőforrások miniszterét arra, hogy az 1. pontban foglaltak megvalósításához szükséges
jogszabályok tervezetét készítse elő.
Felelős: emberi erőforrások minisztere
Határidő: azonnal Orbán Viktor s. k.,
 miniszterelnök


text:
1920/2017. (XII. 8.) Korm. határozata a szárazföldi csapatok tűztámogatásának növelésével kapcsolatos feladatokhoz történő előzetes hozzájárulásról.
A Kormány
 1. az  államháztartásról szóló 2011. évi CXCV. törvény 36.  § (4b)  bekezdésében biztosított jogkörében eljárva
engedélyezi a honvédelemért felelős miniszter részére, hogy a költségvetési törvény XIII. Honvédelmi Minisztérium
fejezet, 2. Magyar Honvédség cím, 1. Honvéd Vezérkar közvetlen szervezetei alcím előirányzatai terhére a  Magyar
Honvédség tűztámogató képességének fejlesztése, a  szárazföldi csapatok tűztámogatásának növelése érdekében
szükséges tüzérségi eszközök és lőszerek beszerzése céljából 2017–2019. költségvetési évek előirányzatait érintő
kötelezettséget vállaljon legfeljebb 10 000 000 000 forint összegben,
2. egyetért azzal, hogy az  1.  pont szerinti beszerzésekre a  Kormány irányítása alá tartozó fejezetek költségvetési
szerveinek eszközbeszerzéseiről szóló 1982/2013. (XII. 29.) Korm. határozat rendelkezéseit nem kell alkalmazni.
Orbán Viktor s. k.,
 miniszterelnök


text:
162/2013. (V. 24.) Korm. rendelete a ZEMPLÉNKŐ Kelet-magyarországi Építőipari Fővállalkozó és Bányászati Korlátolt Felelősségű Társaság stratégiailag kiemelt jelentőségű gazdálkodó szervezetté minősítéséről szóló 190/2012. (VII. 27.) Korm. rendelet hatályon kívül helyezéséről.
A Kormány a  csődeljárásról és a  felszámolási eljárásról szóló 1991. évi XLIX. törvény 84/A.  § (2)  bekezdés a)  pontjában kapott
felhatalmazás alapján, az Alaptörvény 15. cikk (1) bekezdésében meghatározott feladatkörében eljárva a következőket rendeli el:
1. § Hatályát veszti a  ZEMPLÉNKŐ Kelet-magyarországi Építőipari Fővállalkozó és Bányászati Korlátolt Felelősségű
Társaság stratégiailag kiemelt jelentőségű gazdálkodó szervezetté minősítéséről szóló 190/2012. (VII. 27.)
Korm. rendelet.
2. § Ez a rendelet a kihirdetését követő napon lép hatályba.
Orbán Viktor s. k.,
 miniszterelnök


text:
60/2012. (IV. 27.) OVB határozata.  Az Országos Választási Bizottság – 2012. április 25-én megtartott ülésén – a választási eljárásról szóló 1997.
C. törvény (a továbbiakban: Ve.) 131/A. § b) pontjában foglalt hatáskörében eljárva Szammer István a Lapcom Kft.
(9021 Győr, Újlak u. 4/a.) ügyvezető igazgatója (a továbbiakban: beadványozó) által benyújtott országos népi
kezdeményezés tárgyában meghozta a következő határozatot: Az Országos Választási Bizottság az aláírásgyűjtő ív mintapéldányát hitelesíti.
A határozat ellen – a Magyar Közlönyben való közzétételét követő 15 napon belül – a Kúriához címzett kifogást lehet
benyújtani az Országos Választási Bizottságnál (1051 Budapest, Arany J. u. 25.; levélcím: 1357 Budapest, Pf. 2;
fax: 06-1-7950-143). A bírósági eljárásban az ügyvédi képviselet kötelező. A jogi szakvizsgával rendelkező személy saját
ügyében ügyvédi képviselet nélkül is eljárhat. A bírósági eljárás nem tárgyi illetékmentes. Az illeték mértéke 15 000 Ft.
Faxon benyújtott beadványon az illeték nem róható le.
Indokolás I. A beadványozó 2012. április 19-én aláírásgyűjtő ív mintapéldányát nyújtotta be az Országos Választási Bizottsághoz
az országos népszavazásról és népi kezdeményezésről szóló 1998. évi III. törvény (a továbbiakban: Nsztv.) 2. §-a szerinti
hitelesítés céljából. Az aláírásgyűjtő íven a következő szerepelt:
„Akarja-e Ön, hogy az Országgyűlés napirendjére tűzze a szigetközi Öreg-Duna-meder és a győri Mosoni-Duna-szakasz
vízgazdálkodási megoldásainak megvitatását?” Az Országos Választási Bizottság megállapítja, hogy az aláírásgyűjtő ív a törvényben meghatározott formai, valamint
a népi kezdeményezésre vonatkozó tartalmi követelményeknek eleget tesz, ezért a hitelesítésének akadálya nincs.
II. A határozat az Nsztv. 2. §-án, a Ve. 117. § (1) bekezdésén, 131. §-án, a jogorvoslatról szóló tájékoztatás a Ve. 130. §-ának
(1) bekezdésén, az illetékekről szóló tájékoztatás az 1990. évi XCIII. törvény 37. § (1) bekezdésén, 39. § (3) bekezdés
d) pontján, 42. § (1) bekezdés g) pontján alapul.
Dr. Bordás Vilmos s. k.,
az Országos Választási Bizottság elnöke


text:
5/2018. (II. 15.) ORFK utasítása a 2018. választható béren kívüli juttatás szabályozásáról.
A jogalkotásról szóló 2010. évi CXXX. törvény 23. § (4) bekezdés c) pontjában, valamint a Rendőrségről szóló 1994. évi XXXIV. törvény
6.  § (1)  bekezdés b)  pontjában foglalt felhatalmazás alapján, figyelemmel a  belügyminiszter irányítása alatt álló rendvédelmi
feladatokat ellátó szervek hivatásos állományának 2018. évi választható béren kívüli juttatásairól és bankszámla-hozzájárulásáról
szóló 2/2018. (II. 6.) BM utasítás 7–8.  §-ára, az  általános rendőrségi feladatok ellátására létrehozott szerv személyi állománya
választható béren kívüli juttatásának szabályozására kiadom az alábbi utasítást:
I. FEJEZET
ÁLTALÁNOS RENDELKEZÉSEK 1. Az utasítás hatálya kiterjed az általános rendőrségi feladatok ellátására létrehozott szerv (a továbbiakban: Rendőrség)
személyi állományára (a továbbiakban: jogosult), a  közfoglalkoztatásban résztvevők és „a megváltozott
munkaképességű emberek rehabilitációjának és foglalkoztatásának segítése” kiemelt projekt keretében
foglalkoztatottak, valamint az Országos Rendőr-főkapitányság (a továbbiakban: ORFK) személyi állományába tartozó
tisztjelöltek kivételével.
II. FEJEZET
RÉSZLETES RENDELKEZÉSEK 1. A választható béren kívüli juttatás éves összege, az igénybevételt kizáró okok, a jogosultság ellenőrzése
2. A választható béren kívüli juttatás (a továbbiakban: cafetéria-juttatás) 2018. évi összege a  3.  pont kivételével
(a továbbiakban: cafetéria-keret) bruttó 200 000 forint/fő.
3. A prémiumévek programban részt vevő jogosult cafetéria-kerete – a  prémiumévek programról és a  különleges
foglalkoztatási állományról szóló 2004. évi CXXII. törvény 4. § (5) bekezdése szerint – bruttó 60 000 forint/fő.
4. Az év közben létesített vagy megszűnt jogviszony esetén a jogosultat a 2. és a 3. pontban meghatározott cafetéria-keret
időarányos része illeti meg.
5. Nem jogosult cafetéria-juttatásra
a) a hivatásos állomány tagja a  rendvédelmi feladatokat ellátó szervek hivatásos állományának szolgálati
jogviszonyáról szóló 2015. évi XLII. törvény (a továbbiakban: Hszt.) 176. § (2) bekezdésében meghatározott
esetben;
b) a kormánytisztviselői állomány tagja a  közszolgálati tisztviselőkről szóló 2011. évi CXCIX. törvény 151.  §
(2) bekezdésében foglalt esetekben;
c) a közalkalmazotti és munkavállalói állomány tagja
ca) amennyiben tartós külszolgálatot teljesít, illetve nemzeti szakértőként foglalkoztatják,
cb) a távollét első napjától azon – 30 napot meghaladó egybefüggő – időtartam vonatkozásában,
amelyre illetményre vagy távolléti díjra nem jogosult, kivéve, ha a távollét oka munkabaleset.
6. Az 5. pont c) alpontja szerinti személyi állomány illetményre vagy távolléti díjra nem jogosító időtartamát nem lehet
összeszámítani.
7. A cafetéria-juttatásra való jogosultság fennállását a rendőri szerv gazdálkodását végző szervezeti eleme negyedévente
– a Robotzsaru integrált ügyviteli, ügyfeldolgozó és elektronikus iratkezelő rendszerből (a továbbiakban: Robotzsaru
rendszer) kigyűjtött, a szolgálatvezénylést alapul vevő lista alapján – ellenőrzi.
8. Amennyiben a rendőri szerv gazdálkodását végző szervezeti eleme az ellenőrzés során az 5. pont szerinti kizáró ok
fennállását állapítja meg, azt az  érintett személy közvetlen vezetőjének írásban jelzi, egyidejűleg intézkedik
a jogosulatlanul folyósított cafetéria-juttatás visszavonásáról.
2. A választható béren kívüli juttatások fajtái, mértéke
9. A jogosult az alábbi cafetéria-juttatások közül választhat:
a) készpénz (egy összegben, legfeljebb 100 000 forint + 34,22% adó/fő/év mértékig);
b) Széchenyi Pihenő Kártya vendéglátás alszámla (egy összegben, legfeljebb 149 009 forint + 34,22% adó/fő/év
mértékig);
c) Széchenyi Pihenő Kártya szabadidő alszámla (egy összegben, legfeljebb 75 000 forint + 34,22% adó/fő/év
mértékig);
d) Széchenyi Pihenő Kártya szálláshely alszámla (egy összegben, legfeljebb 149 009 forint + 34,22% adó/fő/év
mértékig). 10. A cafetéria-keretből 1000 forint lehívása – a juttatások adóvonzata miatt – 1342 forinttal csökkenti a cafetéria-keretet.
11. A jogosult által fel nem használt cafetéria-keret pénzbeli megváltására nincs lehetőség.
3. A cafetéria-juttatás kiválasztásának folyamata 12. A jogosult részére az  őt megillető cafetéria-keret erejéig a  9.  pontban meghatározott juttatások köréből szabad
választási lehetőséget kell biztosítani.
13. A jogosult a  cafetéria-juttatást az  utasítás mellékleteiben meghatározott nyilatkozatok kitöltésével a  Robotzsaru
rendszerből indítható NOVA-Dolgozói juttatások alrendszerben igényelheti a gazdasági országos rendőrfőkapitányhelyettes által kiadott tájékoztató alapján.
14. A nyilatkozatok pénzügyi hitelesítését, nyomtatását és aláírását az  arra feljogosított személynél (a továbbiakban:
anyagi-pénzügyi felelős) a  kitöltést követően folyamatosan, míg a  gazdasági hitelesítést a  pénzügyi hitelesítéstől
számított legkésőbb 15 napon belül kell elvégezni.
15. Az évközben létrejött jogviszony esetén a  13.  pont szerinti nyilatkozatokat a  jogviszony keletkezésétől számított
legkésőbb 15 napon belül kell kitölteni, és a 14. pont szerint hitelesíteni.
16. Az ORFK rendelkezési állományába tartozó jogosultak cafetéria-juttatásával összefüggő adminisztratív feladatokat
–  az  ORFK Személyügyi Főigazgatóság Humánigazgatási Szolgálat által biztosított adatok alapján – a  Készenléti
Rendőrség Költségvetési Igazgatóság látja el.
17. Az anyagi-pénzügyi felelős a  kitöltött, kinyomtatott és aláírt nyilatkozatokat 5 napon belül az  illetékes gazdasági
vezetőhöz (a továbbiakban: gazdasági igazgató) továbbítja.
18. A Széchenyi Pihenő Kártya igénybevétele esetén – az 1. és a 2. mellékleten kívül – a 3. melléklet szerinti nyilatkozatot
is ki kell tölteni.
19. A Széchenyi Pihenő Kártya megrendelése – és érvényességi idejének meghosszabbítása – a  jogosult igénylése
alapján, a munkáltató feladata.
20. Ha a jogosult már rendelkezik Széchenyi Pihenő Kártyával, akkor az igényelt összeg a meglévő kártyára utalható.
21. A Széchenyi Pihenő Kártya, valamint a hozzá kapcsolódó társkártya pótlásával kapcsolatos ügyintézés – és a társkártya
érvényességi idejének meghosszabbítása – a jogosultat terheli.
22. Amennyiben a jogosult a nyilatkozattételi kötelezettségének hibásan, vagy neki fel nem róható ok miatt határidőben
nem tesz eleget, biztosítani kell részére annak lehetőségét, hogy az akadályoztatás megszűnésétől, illetve a hibás
nyilatkozattételtől számított 5 munkanapon belül nyilatkozatot tegyen a  gazdasági igazgató által erre kijelölt
munkatársnál.
23. A munkáltató az 1. és a 2. mellékletben szereplő nyilatkozatok kitöltését 2018. október 15. napjáig elmulasztó jogosult
részére a 9. pont b) alpontjában meghatározott cafetéria-juttatást biztosítja, amennyiben a jogosult Széchenyi Pihenő
Kártyával rendelkezik. Ez a rendelkezés nem vonatkozik arra, aki a 15. pont alapján jogosult a cafetéria-juttatásra.
24. A cafetéria-juttatásokról a gazdasági szerv nyilvántartást vezet. A nyilvántartásnak alkalmasnak kell lennie arra, hogy
abból
a) a cafetéria-keret összege;
b) a választott cafetéria-juttatás, jogcímenkénti bontásban;
c) a megvalósult cafetéria-juttatás jogcímenként;
d) a még felhasználható cafetéria-keret összege
egyénenként és szervezeti egységenként megállapítható legyen.
4. A cafetéria-juttatás kifizetésének szabályozása 25. A gazdasági igazgató a  választott cafetéria-juttatások figyelembevételével soron kívül intézkedik a  szükséges
szerződések megkötésére, végrehajtására.
26. A munkáltató a  cafetéria-juttatásokat a  13.  pont szerinti nyilatkozat gazdasági hitelesítését követően, legkésőbb
15 napon belül egy összegben bocsátja a dolgozók rendelkezésére a folyószámlára vagy a Széchenyi Pihenő Kártyára
történő utalással.
5. Eljárás áthelyezés esetén 27. Áthelyezés esetén a  jogosult cafetéria-juttatásra az  egyes munkáltatóknál fennálló foglalkoztatási jogviszonnyal
időarányosan jogosult.
28. A Rendőrség szervei közötti áthelyezés esetén, ha a jogosult a korábbi munkáltatónál az időarányos részt meghaladó
mértékű cafetéria-juttatást vett igénybe, visszafizetési kötelezettség nem terheli, azonban a Rendőrség költségvetési
szervei között az  előirányzat átadás-átvételre – a  korábbi munkáltató kezdeményezésére – saját hatáskörben kell
intézkedni.
29. Nem a  Rendőrség címhez tartozó költségvetési szervekhez áthelyezett jogosultak esetében az  elszámolási
kötelezettséget a szervek közötti megállapodás alapján előirányzat átadás-átvétellel (bruttó) kell rendezni.
6. Eljárás a jogviszony megszűnése esetén 30. A jogviszony tárgyév során történő megszűnése esetén
a) a hivatásos állomány tagja vonatkozásában a Hszt. 176. § (5) bekezdésében;
b) a kormánytisztviselői állomány tagja vonatkozásában a közszolgálati tisztviselők részére adható juttatásokról
és egyes illetménypótlékokról szóló 249/2012. (VIII. 31.) Korm. rendelet 9. § (3) bekezdésében
foglaltak szerint kell eljárni.
31. Ha a  közalkalmazotti vagy munkavállalói állományba tartozó jogosult jogviszonya a  tárgyév során szűnik meg,
a cafetéria-juttatás időarányos részét meghaladó értékét – nettó összegét – a jogviszony megszűnésekor vissza kell
fizetni. Nem kell visszafizetni a cafetéria-juttatást, ha a jogviszony a jogosult halálával szűnik meg.
III. FEJEZET
ZÁRÓ RENDELKEZÉSEK 32. Az ORFK mint középirányító szerv részéről a  rendészeti szakgimnáziumok által foglalkoztatott jogosultak
cafetéria-juttatásokra biztosított fedezet felhasználásához szükséges munkáltatói intézkedéseket – az  utasítás
figyelembevételével – a rendészeti szakgimnáziumok hajtják végre.
33. Ez az utasítás a közzétételét követő napon lép hatályba, de rendelkezéseit 2018. január 1-jétől kell alkalmazni.
34. Ez az utasítás 2019. január 1-jén hatályát veszti.
Papp Károly r. altábornagy s. k.,
 országos rendőrfőkapitány


text:
1586/2014. (X. 21.) Korm. határozata a Fővárosi Gázművek Zártkörűen Működő Részvénytársaság állami tulajdonú részesedésének az MFB Magyar Fejlesztési Bank Zártkörűen Működő Részvénytársaság részére versenyeztetés mellőzésével történő értékesítéséről.
A Kormány
 1. az állami vagyonról szóló 2007.  évi CVI.  törvény 35.  § (2)  bekezdés n)  pontja alapján a  lakossági energiaellátás
biztonságának biztosítása, valamint a  rezsicsökkentés hatásainak hosszú távú megőrzése érdekében úgy határoz,
hogy a  Fővárosi Gázművek Zártkörűen Működő Részvénytársaság állami tulajdonban lévő társasági részesedését
a  Magyar Nemzeti Vagyonkezelő Zártkörűen Működő Részvénytársaság versenyeztetés mellőzésével értékesítse
az MFB Magyar Fejlesztési Bank Zártkörűen Működő Részvénytársaság részére;
2. felhívja a  Miniszterelnökséget vezető minisztert és a  nemzeti fejlesztési minisztert, hogy az  1.  pontban
meghatározott értékesítési szerződés megkötése érdekében tegyék meg a szükséges intézkedéseket.
Felelős: Miniszterelnökséget vezető miniszter
nemzeti fejlesztési miniszter Határidő: azonnal
Orbán Viktor s. k.,
 miniszterelnök